b'\n_START_ARTICLE_\nMatsui Iwane\n_START_SECTION_\nBiografi\n_START_PARAGRAPH_\nMatsui ble uteksaminert fra den keiserlige japanske milit\xc3\xa6rakademiet i 1897. Hans klassekamerater inkluderte blant andre den fremtidig statsministeren Nobuyuki Abe, og flere japanske generaler som for eksempel Sadao Araki, Jinzaburo Mazaki og Shigeru Honjo._NEWLINE_Matsui kjempet under den den russisk-japanske krigen i 1904 og 1905, og ble uteksaminert fra H\xc3\xa6rens stabsskole i 1906. Han ble sjef for det 29. regiment fra 1919 til 1921. Fra 1921 til 1922, var Matsui en del av den japanske sibirske angrepet mot Den r\xc3\xb8de arm\xc3\xa9 som var utstasjonert i \xc3\x98st-Russland. Fra 1922 til 1924 ble han overf\xc3\xb8rt til Japans milit\xc3\xa6re etterretningsvesen. I 1929 ble han forfremmet til generalmajor og tildelt kommandoen over sin egen divisjon. Fra 1931 til 1932 var Matsui et medlem av den japanske delegasjonen til Gen\xc3\xa8ve nedrustningskonferanse og deretter igjen tilknyttet generalstaben fram til 1933._NEWLINE_Matsui oppn\xc3\xa5dd graden general i 1933, og han ble utnevnt til medlem av Det \xc3\xb8verste milit\xc3\xa6re r\xc3\xa5det. Fra 1933 til 1934 var han \xc3\xb8verstkommanderende for de japanske styrkene som var utstasjonert i Japan. Han ble tildelt den japanske utmerkelsen Order of the Rising Sun av f\xc3\xb8rste klasse for hans milit\xc3\xa6re innsats, og han gikk av med pensjon fra aktiv milit\xc3\xa6rtjeneste i 1935._NEWLINE_Men, etter utbruddet av den andre kinesisk-japanske krigen, ble Matsui tilbakekalt til aktiv milit\xc3\xa6rtjeneste den 15. august 1937 til \xc3\xa5 bli sjefen for den japanske ekspedisjonsstyrken under slaget om Shanghai. Den japanske historikeren Hiroshi Yoshida skrev i hans biografi om statsminister Fumimaro Konoe at Matsui var blitt personlig h\xc3\xa5ndplukket til denne stillingen av keiser Hirohito._NEWLINE_Den 10. desember 1937, begynte de japanske styrkene omfattende milit\xc3\xa6re angrep p\xc3\xa5 byen Nanking i Kina og byen ble dette \xc3\xa5ret utsatt for japansk bombing og en stor massakre p\xc3\xa5 sivilbefolkningen. Matsui ble arrestert av den amerikanske styrkene etter overgivelsen til Japan, og han siktet for krigsforbrytelser i forbindelse med aksjonene til den japanske h\xc3\xa6ren i Kina. _NEWLINE_I 1948 ble han hengt i fengselet sammen med flere andre japanere som var blitt d\xc3\xb8mt for krigsforbrytelser, deriblant Hideki Tojo. Han var 70 \xc3\xa5r gammel da han ble hengt.'